
Мотиви
за приемане на Правилник за изменение на Правилника за дейността на Общинско предприятие „Общински имоти“, приет с Решение на Общински съвет Бургас по т. 65, Протокол № 11/24.07.2008 г., изменен и допълнен с Решение на Общински съвет Бургас по т. 8, Протокол № 16/18 и 20.12.2008 г., 
по т. 16, Протокол № 7/26.01.2016г.

1. Причини:
Разпоредбата на член 52 от Закона за общинската собственост установява, че общинското предприятие е специализирано звено на общината за изпълнение на местни дейности и услуги. 
Предметът на дейност на ОП „Общински имоти“ – Бургас е определен с решение на Общински съвет – Бургас  по т. 65 от Протокол №11/24.07.2008 г. изменен и допълнен с Решение на Общински съвет Бургас по т. 8, Протокол № 16/18 и 20.12.2008 г., по т. 16, Протокол № 7/26.01.2016г. Съгласно решението предметът на дейност на предприятието включва управлението на предоставените имоти, осигуряването на оптимална заетост на предоставения сграден фонд с цел ефективното му управление, както и поддържане и ремонт на общински сграден фонд – жилищни и нежилищни обекти, предадени за управление на предприятието - чл. 3, т. 1, т. 2 и 6 от Правилника за дейността на ОП „Общински имоти“.
Причините, които налагат приемането на Правилник за изменение на Правилника за дейността на ОП „Общински имоти” се изразяват в редуциране числения състав на персонала на Общинско предприятие „Общински имоти“, създадено с Решение на Общински съвет Бургас от 24.07.2008 г., /т. 65 от Протокол №11/.
Проектът на Правилник за изменение на Правилника за дейността на                        ОП „Общински имоти” включва:
Предложение за намаляване на утвърдения числен състав на предприятието от 64 на 58 души. Мотивите за  това предложение са  следните: 
С цел оптимизиране на работния процес и създаване на ефективна и гъвкава администрация в ОП „Общински имоти” бяха въведени специализирани софтуерни продукти. Това от своя страна доведе до възможността предприятието да осъществява успешно дейността си и с по – малко служители.
С Постановление № 372 от 22 декември 2016 г. Министерски съвет определи нов размер на минималната работна заплата за страната 460 лева, считано от 01.01.2017г. Тези изменения доведоха до увеличение на средствата за работна заплата. С цел оптимизиране на разходите на предприятието се предлага намаляване на числения състав на персонала на ОП „Общински имоти” със шест бройки.
Численият състав, по утвърденото от Общински съвет - Бургас щатно разписание на ОП „Общински имоти”, е 64 бройки, а организационно-управленската структура е съгласно Приложение № 2, неразделна част от правилника на предприятието. 
	Предлаганите промени с Правилник за изменение на Правилника за дейността на ОП „Общински имоти“ са в съответствие с нормативните актове от по-висока степен, както и с тези на европейското законодателство.
	
2. Целите, които се поставят:
Предлаганият проект е изготвен с цел намаляване на разходите и оптимизиране работата на общинското  предприятие. 


3. Финансовите и други средства, необходими за прилагането на новата уредба: 
За прилагане на горепосочените изменения не е необходимо разходването на допълнителни бюджетни средства.

4. Очакваните резултати от прилагането, включително финансовите, ако има такива:
Прилагането на предлагания проект на Правилник за изменение на Правилника за дейността на ОП „Общински имоти” ще доведе до оптимизация на работните процеси в предприятието и икономия от трудови разходи. 

 5. Анализ за съответствие с правото на Европейския съюз:
	Предлаганите промени с Правилника за изменение на Правилника за дейността на ОП „Общински имоти” са в съответствие с  разпоредбите и целите на националното и местно законодателство в т.ч. нормативните актове от по-висока степен, както и с тези на европейското законодателство.

Предлаганият проект на Правилник за изменение и допълнение на Правилника за дейността на ОП „Общински имоти“, е с правно основание чл. 21, ал.1, т.23 и ал. 2 от ЗМСМА, вр. чл.52, ал.3 и ал.4 от Закон за общинската собственост, при спазване на изискванията на чл. 75-79 от АПК и чл. 11, ал. 3 и чл. 26 от ЗНА, във връзка с чл. 5 от Правилника за дейността на ОП „Общински имоти”.

